מיזולה

מיזולה (באנגלית: Missoula) היא עיר במדינת מונטנה אשר בארצות הברית. אוכלוסיית העיר מונה כ-73,000 תושבים. בעיר נמצאת אוניברסיטת מונטנה. העיר שוכנת על רכס הרי הרוקי. גאוגרפיה שטחה הכולל של מיזולה הוא 61.9 קמ"ר, מתוכם 0.3 קמ"ר הם מקווי מים. מוזלה ממוקמת בעמק בקרבת נהר הקלארקפורט, נהר הביטר-רוט ונהר הבלקפוט. דמוגרפיה לפי מפקד האוכלוסין מ-2020, אוכלוסיית מיזולה מנתה 73,489 תושבים, עם גיל חציוני של 35 שנים. בעיר נרשמו 32,816 משקי בית, מתוכם 35.0% היו זוגות נשואים ו-23.0% כללו ילדים מתחת לגיל 18. בנוסף, היו בעיר 34,747 יחידות דיור, עם צפיפות אוכלוסין של 2,130.3 תושבים לקילומטר רבוע ושיעור דירות פנויות נמוך במיוחד, העומד על 0.8% בלבד בקרב דירות בבעלות. היסטוריה הראשונים שהתיישבו במיזולה היו אינדיאנים בני שבט הסאליש. האזור כונה בפיהם "נמיסולטקו", ושם זה היווה בסיס לשמה המודרני של העיר. בשנת 1805, במהלך מסעם של לואיס וקלארק נפגשו האינדיאנים לראשונה במתיישבים האירופאים בארצות הברית. עד שנת 1860 לא הייתה במיזולה התיישבות קבועה של לבנים. באותה שנה פתחו סי.פי. היגינס ופרנסיס וורדן תחנת מסחר באזור, שלאחריה בנו טחנות קמח, שכונו "תחנות מיזולה". כעבור מספר שנים נבנה כביש מרכזי בין וושינגטון למונטנה שעבר בעירייה, ובשנת 1877 נבנה במקום בסיס צבאי. בשנת 1893 נפתחה בעיר אוניברסיטת מונטנה. סטודנטים ועובדי האוניברסיטה מהווים כ-25% מאוכלוסיית העיר. עד שנות ה-90 של המאה ה-20 הייתה מיזולה מרכז לעיבוד וכריתת עצים. במהלך מלחמת העולם השנייה שכן בעיר מחנה מעצר לאיטלקים. ערים תאומות לעיר מיזולה שתי ערים תאומות: גרמניה נקארגמינד (אנ'), גרמניה ניו זילנד פלמרסטון נורת', ניו זילנד קישורים חיצוניים אתר האינטרנט הרשמי של מיזולה (באנגלית) עיריית מיזולה מיזולה, באתר אנציקלופדיה בריטניקה (באנגלית) הערות שוליים